చాలాకాలం క్రితం చైనాలో ముతాయి అనే ఒక పేదరైతు ఉండేవాడు. అతనికి ఒక చిన్న గుడిసె, కొద్దిపాటి పొలం మాత్రం ఉండేది. అతని పొలంలో ఒక దానిమ్మ చెట్టు ఉండేది. ఆ చెట్టు విరగ కాసినప్పుడు అతను సంతోషంతో గంతులు వేసేవాడు.
ఒకసారి అతని దానిమ్మచెట్టు బాగా కాసింది. ముతాయి ఆనందానికి పట్టపగ్గాలు లేవు. అయితే అతని సంతోషం ఎక్కువకాలం నిలవలేదు. రోజూ రెండు దానిమ్మ పండ్లు చెట్టునుంచి మాయమవసాగాయి. ముతాయికి ఏమీ అంతు పట్టలేదు. ఎలాగయినా సరే దానిమ్మ పళ్ళని ఎవరు కాజేస్తున్నారో తెలుసు కోవాలనుకున్నాడు. అందుకే రాత్రంతా మేలుకొని చెట్టు వైపే చూస్తూ కూర్చున్నాడు. దొంగను పట్టుకోవాలనుకున్నాడు. మరునాడు ఆ చెట్టు చుట్టూ జిగురు చల్లాడు. మామూలుగా పళ్ళను దొంగలించడానికి వచ్చిన నక్క కాళ్ళు జిగురుకు అతుక్కు పోయాయి. తనను చంపవద్దనీ, తనను వదిలేస్తే, అతనికి ఒక రాజకుమార్తెతో వివాహం జరిగేటట్లు చూస్తాననీ నక్క బతిమాలింది. ఒక వారం రోజుల్లో మాట నిలబెట్టుకోవాలని హెచ్చరించి ముతాయి నక్కను వదిలి పెట్టాడు.
తరవాత ఆ నక్క ఒక చక్రవర్తి ధనాగారంలో జొరబడి కొన్ని ముత్యాలను దొంగిలించింది. మరునాడు ఆ చక్రవర్తి సభకు వెళ్ళింది. తను ముతాయి చక్రవర్తి బంటునని, ఆయన దగ్గర లెక్క లేనన్ని మణి మాణిక్యాలున్నాయని, వాటిని వేరుచేయడానికి ఒక జల్లెడ కావాలని అడిగింది. చక్రవర్తి దానికి ఒక జల్లెడ ఇచ్చాడు. రెండు రోజుల తర్వాత నక్క తిరిగి చక్రవర్తి సభకు వెళ్ళింది. జల్లెడతో పని అయిపోయిందని చెబుతూ జల్లెడను, సభలో నేలమీద పెడుతూ, ఎనిమిది ముత్యాలను కావాలని వదిలేసింది. రాజసేవకులు జల్లెడను చక్రవర్తి చేతికి ఇచ్చినపుడు అందులో ఉన్న ఎనిమిది ముత్యాలు చక్రవర్తి ఒడిలో పడ్డాయి. ఆ ముత్యాలను చూసి చక్రవర్తి ఆశ్చర్యపడ్డాడు. ముతాయి చక్రవర్తి వద్ద ఇలాంటి ముత్యాలు, రత్నాలు, మణులు లెక్కలేనన్ని ఉన్నాయని, జల్లెడలో ఉండి పోయిన ముత్యాలు చాలా చిన్నవి కావడం వల్ల వాటిని తను పట్టించుకోలేదని చక్రవర్తి ముందు నక్క దర్పం ఒలకబోసింది. ఆ ముత్యాలను చక్రవర్తికి కానుకగా ఇచ్చేసింది.
చక్రవర్తి నక్కను పక్కకు తీసుకువెళ్ళి రహస్యంగా మాట్లాడాడు. ''నేను ముసలి వాణ్ణయి పోతున్నాను. నా కూతురుకి ఇంకా పెళ్ళి కాలేదు. అదొక్కటే నా విచారం. నువ్వు మధ్యవర్తిగా ఉండి నా కూతురుకీ మీ ముతాయి చక్రవర్తికీ పెళ్ళి జరిపించు'' అన్నాడు. నక్క సంతోషంతో ఒప్పుకుంది. చక్రవర్తి కూతురుకి తమ ముతాయి చక్రవర్తి సరియైన జోడి అనీ, పెళ్ళి తప్పక కుదురుస్తాననీ చెప్పింది. అంతే కాదు ఒక వారం లోపలే తను వచ్చి వివాహ వేడుకలలో స్వయంగా పాల్గొంటానని చెప్పి వెళ్ళిపోయింది.
నక్క తెచ్చిన వార్త విని ముతాయి సంతోషంతో తలమునకల య్యాడు. వెంటనే విచారం కూడా అతన్ని ఆవరించింది. అతని దగ్గర రాజకుమార్తెకు ఇవ్వడానికి ఏ విలువైన కానుకలు లేవు. కనీసం పెళ్ళినాడు వేసుకోవడానికి కొత్త బట్టలైనా లేవు. చివరికి మంచి చెప్పులు కూడా లేవు. అయితే నక్క అతనికి ధైర్యం చెప్పింది. అంతా సవ్యంగా జరిగిపోతుందని ఒక వారం రోజులలోగా పెళ్ళికి వెళ్ళడానికి తయారుగా ఉండమనీ చెప్పి వెళ్ళిపోయింది.
వారం రోజుల తర్వాత నక్క ఒక కంబళి తీసుకుని ముతాయి దగ్గరికి వచ్చింది. ముతాయీ, నక్కా పెళ్ళికి బయలుదేరారు. చక్రవర్తి నగరం దగ్గరకు రాగానే నక్క, ముతాయిని అక్కడే ఉన్న ఒక సరస్సులో దూకమంది. నక్క చెప్పినట్లుగా ముతాయి సరస్సులో దూకాడు. చలిలో గజగజ వణుకుతూ ముతాయి సరస్సులోనుంచి బయటకు రాగానే, నక్క అతని చిరిగిన దుస్తులను విప్పించి దూరంగా విసిరేసి తను తెచ్చిన కంబళి అతని ఒంటిమీద కప్పింది. తరవాత ఇద్దరూ రాజధానికి వెళ్ళారు.
రాజసభలో కంబళి కప్పుకొని చలికి వణుకుతూ నిలుచుని ఉన్న ముతాయిని చూపిస్తూ ''మహారాజా, నేను, ముతాయి చక్రవర్తిని తీసుకు వచ్చాను.'' అని నక్క చక్రవర్తికి చెప్పింది. ''మాకు మార్గంలో ఎన్నో కష్టాలు వచ్చాయి, పట్టుబట్టలు, విలువైన నగలు, వెలలేని మణులు నలభై ఒంటెలమీద పెట్టుకుని మేము పెళ్ళికి బయలుదేరాము. మీ నగరం అవతల ఉన్న నది మీద వంతెన దాటుతుంటే, మా ఒంటెల బరువుకు ఆ వంతెన కూలి అందరం నదిలో పడిపోయార. మా సామానులు, ఒంటెలు నదిలో కొట్టుకు పోయాయి. మేము మాత్రం ఎలాగో ప్రాణాలతో బయట పడ్డాం'' అంది.
నలభై ఒంటెల మీద విలువైన సామానులు నింపుకు వచ్చామని నక్క చెప్పిన వార్త చక్రవర్తిని తబ్బిబ్బు చేసింది. వెంటనే అతను దర్జీ వాళ్ళను పిలిపించి, ముతాయికి రాచఠీవికి తగినట్లు దుస్తులు కుట్టమని ఆదేశించాడు. ఆ రోజు సాయంత్రమే ముతాయికి, చక్రవర్తి కూతురుకి వైభవంగా పెళ్ళి జరిగిపోయింది. అంత సంతోషంలోనూ ముతాయి గుండెల్లో పుట్టెడు దిగులు నిండి ఉంది. చుట్టూ ఎవరూ లేకుండా చూసి నక్కతో తన బాధను చెప్పుకున్నాడు.
''పెళ్ళి చేసుకోవడం, అందరి చేతా చక్రవర్తి అనిపించుకోవడం నాకు ఎంతో ఆనందంగా ఉంది. కానీ నా భార్య నా యింటికి వచ్చి నా పేదరికాన్ని చూసినప్పుడు ఏం చెయ్యాలో అర్థం కావడం లేదు'' అన్నాడు.
నక్క అతని భయాలను కొట్టిపారేసి, అతనికి ధైర్యం చెప్పింది. మరునాడు విందు ముగిశాక, ముతాయి భార్యతో తన యింటికి బయలుదేరాడు. వారివెంట గుర్రాలు, గాడిదలు, బళ్ళు ఎన్నో ఉన్నాయి. ముతాయికి భయంతో ముచ్చెమటలు పోశాయి. సలహా కోసం నక్కను పిలిచాడు. కానీ నక్క ఎక్కడా కనిపించలేదు.
నక్క, ముతాయి బృందం కంటే చాలా ముందుగా పరిగెత్తుతూ వెళ్ళిపోయింది.అలా వెళ్ళిన నక్క ముప్పయి ఒంటెలమీద సామానులు వేసుకుని వస్తున్న వ్యాపారస్తుల బృందం ముందు ఆగింది. కళ్ళనిండా భయం నింపుకుని, ముతాయి బృందం వస్తున్న దిక్కుకేసి చూపిస్తూ-
''అటునుండి ఒక పెద్ద దొంగల ముఠా వస్తోంది. మీరు వెనక్కి తిరిగి పారిపోతే తప్ప మీ ప్రాణాలు మీకు దక్కవు'' అంది.
వ్యాపారస్తులు నక్క చూపించినవైపు చూశారు. గుర్రాల సకిలింపులు వినిపించాయి. గుర్రాల పరుగు వల్ల గాలిలో లేచిన ధూళి వారికి కనిపించింది. ఆ దొంగల ముఠానుంచి తప్పించుకొని పారిపోవడం సాధ్యం కాదని వారికి తెలిసిపోయింది. తమను ఎలాగయినా కాపాడమని నక్కను బతిమాలారు.
''మీరు ప్రాణాలతో బయటపడాలంటే ఒకే మార్గముంది. ఆ దొంగల గుంపు మీ దగ్గరకు వచ్చినప్పుడు మీరందరూ తలలు వంచుకుని, 'మేమంతా ముతాయి చక్రవర్తి సేవకులం' అనాలి. - అని నక్క వ్యాపారస్తులకు సలహా ఇచ్చింది. వాళ్ళు అలాగే అన్నారు. వ్యాపారస్తులు తనను చూసి 'మేమంతా ముతాయి చక్రవర్తి సేవకులం' అనడం ముతాయికి ఆశ్చర్యం కలిగించింది.
తరవాత నక్క ముందుకు పరుగెత్తి పశువుల కాపరులను కలుసుకుంది. దూసుకు వస్తున్న దొంగల గుంపు గురించి చెప్పింది. వాళ్ళు భయంతో గజగజ వణికిపోయారు. తమను కాపాడమని నక్కను వేడుకున్నారు. ''మీరు బతికి ఉండాలంటే ఒకటే ఉపాయముంది. ఆ దొంగల గుంపు మీ దగ్గరకు రాగానే 'మేమేంతా ముతాయి చక్రవర్తి గుర్రాలను, పశువులను కాస్తున్నాం' అని అరవండి. మీ ప్రాణాలకు ఢోకా ఉండదు.'' అంది. ముతాయి బృందం దగ్గరకు రాగానే వాళ్ళంతా నక్క చెప్పినట్టుగానే అరిచారు. ఇలా ముతాయి బృందం ముందుకు సాగుతున్నంత సేపు రైతులు, వ్యాపారస్తులు, బిచ్చగాళ్ళు ముతాయి చక్రవర్తికి జయజయ ధ్వానాలు పలికారు.
పాపం! రోజంతా పరిగెత్తిన నక్క ఆయాసంతో రొప్పుతోంది. అలా రొప్పుతున్న నక్కకు ముతాయి ఇంటికి సమీపంలోనే ఒక పర్వతంలో మలచబడిన రాజ భవనం కపిపించింది. ఆ రాజ భవనం ఒక దయ్యానిది. ఆ కాపలా భటులకు టోకరావేసి నక్క, ఆ దయ్యం పడుకునే గదిలోకి దూరింది. దయ్యం ఉన్న పరుపు మీదకు ఒక్క గెంతులో దూకి దయ్యాన్ని నేలపైకి లాగి వేసింది.
''దయ్యపు రాజా! నీ ప్రాణాల మీదకు ముంచుకు వచ్చింది. నీ భవనం బయట వందల మంది దొంగలు ఉన్నారు. వాళ్ళంతా గోడలు పగలగొట్టుకొని లోపలికి వస్తున్నారు. నిన్ను చంపి తీరు తామని వాళ్ళు శపథం పట్టారు. నువ్వు బతికి బయటపడాలంటే నీ పొయ్యి వెనుక గూటిలో దాక్కో'' అంది నక్క.
దయ్యం ఎలాగో పొగ గూటిలో ఇరుక్కుని కూచుంది. వెంటనే నక్క పొయ్యి నిండా కట్టెలు పెట్టి పెద్ద మంట వేసింది. ఆ మంటలు దయ్యాన్ని కాల్చి వేయసాగాయి. తనను కాపాడమని దయ్యం బొబ్బలు పెట్టింది. నక్క ఆ పెడబొబ్బలు పట్టించుకోకుండా మంటను ఇంకా ఎక్కువ చేసింది. చివరికి ఆ దయ్యం మంటల్లో కాలిపోయి బూడిద అయింది. నక్క, బూడిద అయిన దయ్యాన్ని కిటికీలోంచి అవతలికి విసిరి వేసింది.
తరవాత నక్క, బయటికి వచ్చి దయ్యం చచ్చిపోయిందని, కొద్ది సేపట్లోనే కొత్త చక్రవర్తి వస్తున్నాడని కాపలా వాళ్ళతో చెప్పింది. రాజభవనం సేవకులందరు, రెండు వైపులా బారులు తీర్చి నిలబడి ముతాయి చక్రవర్తికి స్వాగతం చెప్పారు. ముతాయి, దయ్యపు రాజ్యానికి కొత్త చక్రవర్తి అయినాడు. నక్కను తన ముఖ్యమంత్రిగా చేసుకున్నాడు. ముతాయి చక్రవర్తి ప్రజలను కన్నబిడ్డల వలె పాలిస్తూ అందరిచేత మంచి అనిపించు కున్నాడు. ముతాయి చక్రవర్తి నక్కను అడగకుండా ఏ నిర్ణయం తీసుకునేవాడు కాదు.
పది సంవత్సరాల తరవాత నక్క చచ్చి పోయింది. ముతాయి చక్రవర్తి, తన ఆప్త మిత్రుడి జ్ఞాపకాలు ఎప్పటికి నిలిచిపోవాలనే ఉద్దేశంతో నక్క వెంట్రుకలతో ఒక టోపి తయారు చేయించాడు. ఆ టోపి ప్రజలందరికీ నచ్చింది. అందుకే ఇప్పటికీ అక్కడి ప్రజలు, నక్క చనిపోగానే దాని బొచ్చుతో టోపి తయారు చేస్తారు.
chalakalam kritam chainaalo mutaayi ane oka paedaraitu undevaadu. ataniki oka chinna gudise, koddipati polam maatram undedi. athani polamlo oka daanimma chettu undedi. aa chettu viraga kasinappudu atanu santoshamto gantulu vesevadu.
okasari athani daanimmachettu baga kasindi. mutaayi aanandaaniki pattapaggaalu levu. ayithe athani santosham ekkuvakaalam nilavaledu. roojoo rendu daanimma pandlu chettununchi mayamavasagayi. mutaayiki emi antu pattaledu. elagayina sare daanimma pallani evaru kaajestunnaro telusu kovalanukunnadu. anduke raatrantaa melukoni chettu vaipe chustuu kuurchunnaadu. donganu pattukovalanukunnada. marunadu aa chettu chuttu jiguru challaadu. maamuulugaa pallanu dongalinchadaaniki vachina nakka kaallu jiguruku atukku poyayi. tananu champavaddanii, tananu vadileste, ataniki oka raajakumaarteto vivaham jarigetatlu chustanani nakka batimaalindi. oka vaaram rojullo maata nilabettukovalani heccharinchi mutaayi nakkanu vadili pettaadu.
taravaata aa nakka oka chakravarti dhanagaramlo jorabadi konni mutyaalanu dongilinchindi. marunadu aa chakravarti sabhaku vellindi. tanu mutaayi chakravarti bantunani, aayana daggara lekka lenanni mani maanikyaalunnaayani, vaatini verucheyadaaniki oka jalleda kaavaalani adigindi. chakravarti daaniki oka jalleda ichadu. rendu rojula tarvaata nakka tirigi chakravarti sabhaku vellindi. jalledatho pani ayipoyindani chebutuu jalledanu, sabhalo neelameeda pedutuu, enimidi mutyaalanu kaavaalani vadilesindi. rajasevakulu jalledanu chakravarti chetiki ichinapudu andulo unna enimidi mutyaalu chakravarti odilo paddai. aa mutyaalanu chusi chakravarti aascharyapaddaadu. mutaayi chakravarti vadda ilanti mutyaalu, ratnaalu, manulu lekkalenanni unnaayani, jalledalo undi poyina mutyaalu chala chinnavi kaavadam valla vaatini tanu pattinchukoledani chakravarti mundu nakka darpam olakabosindi. aa mutyaalanu chakravartiki kaanukagaa ichesindi.
chakravarti nakkanu pakkaku teesukuvelli rahasyamgaa matladadu. ''nenu musali vaannayi potunnaanu. naa koothuruki inka pelli kaaledu. adokkate naa vichaaram. nuvvu madhyavartigaa undi naa koothurukee mee mutaayi chakravartiki pelli jaripinchu'' annadu. nakka santoshamto oppukundi. chakravarti koothuruki tama mutaayi chakravarti sariyaina jodi any, pelli tappaka kudurustaananii cheppindi. anthe kaadu oka vaaram lopale tanu vachi vivaha vedukalalo swayamgaa paalgontaanani cheppi vellipoyindi.
nakka tecchina vaarta vini mutaayi santoshamto talamunakala yyaadu. ventane vichaaram kuudaa atanni aavarinchindi. athani daggara raajakumaarteku ivvadaaniki e viluvaina kaanukalu levu. kaneesam pellinaadu vesukovadaniki kotta battalaina levu. chivariki manchi cheppulu kuudaa levu. ayithe nakka ataniki dhairyam cheppindi. antaa savyamgaa jarigipotundani oka vaaram rojulaloga pelliki velladaaniki tayaarugaa undamanee cheppi vellipoyindi.
vaaram rojula tarvaata nakka oka kambali teesukuni mutaayi daggariki vachindi. mutaayee, nakka pelliki bayaluderaaru. chakravarti nagaram daggaraku ragane nakka, mutaayini akkade unna oka sarassulo dookamandi. nakka cheppinatlugaa mutaayi sarassulo dookaadu. chalilo gajagaja vanukutuu mutaayi sarassuloonunchi bayataku ragane, nakka athani chirigina dustulanu vippinchi dooramgaa visiresi tanu tecchina kambali athani ontimeeda kappindi. taravaata iddaruu rajadhaniki vellaaru.
rajasabhalo kambali kappukoni chaliki vanukutuu niluchuni unna mutaayini chuupistuu ''maharaja, nenu, mutaayi chakravartini teesuku vachanu.'' ani nakka chakravartiki cheppindi. ''maaku maargamlo enno kashtaalu vachayi, pattubattalu, viluvaina nagalu, velaleni manulu nalabhai ontelameeda pettukuni memu pelliki bayaluderamu. mee nagaram avatala unna nadi meeda vantena daatutunte, maa ontela baruvuku aa vantena kuuli andaram nadilo padipoyara. maa saamaanulu, ontelu nadilo kottuku poyayi. memu maatram elago praanaalatoe bayata paddam'' andi.
nalabhai ontela meeda viluvaina saamaanulu nimpuku vachamani nakka cheppina vaarta chakravartini tabbibbu chesindi. ventane atanu darjee vaallanu pilipinchi, mutaayiki raachatiiviki taginatlu dustulu kuttamani aadesinchaadu. aa roju saayantrame mutaayiki, chakravarti koothuruki vaibhavangaa pelli jarigipoyindi. anta santoshamloonuu mutaayi gundello puttedu digulu nindi undi. chuttu evaruu lekunda chusi nakkatho tana baadhanu cheppukunnadu.
''pelli chesukovadam, andari cheta chakravarti anipinchukovadam naaku entho aanandamgaa undi. cony naa bharya naa yintiki vachi naa paedarikaanni chusinappudu yem cheyyaalo artham kaavadam ledu'' annadu.
nakka athani bhayalanu kottiparesi, ataniki dhairyam cheppindi. marunadu vindu mugisaka, mutaayi bhaaryatho tana yintiki bayaluderaadu. vaariventa gurraalu, gaadidalu, ballu enno unnaayi. mutaayiki bhayamto muchematalu poshai. salaha kosam nakkanu pilichaadu. cony nakka ekkada kanipinchaledu.
nakka, mutaayi brundam kante chala mundugaa parigettutuu vellipoyindi.alaa vellina nakka muppai ontelameeda saamaanulu vesukuni vastunna vyaapaarastula brundam mundu aagindi. kallaninda bhayam nimpukuni, mutaayi brundam vastunna dikkukesi chuupistuu-
''atunundi oka pedda dongala mutaa vastondi. meeru venakki tirigi paaripothe tappa mee praanaalu meeku dakkavu'' andi.
vyaapaarastulu nakka choopinchinavaipu chusaru. gurrala sakilimpulu vinipinchaayi. gurrala parugu valla gaalilo lechina dhooli vaariki kanipinchindi. aa dongala mutaanunchi tappinchukoni paaripovadam saadhyam kaadani vaariki telisipoyindi. tamanu elagayina kapadamani nakkanu batimaalaaru.
''meeru praanaalatoe bayatapadalante oke maargamundi. aa dongala gumpu mee daggaraku vachinappudu meerandaroo talalu vanchukuni, 'memanta mutaayi chakravarti sevakulam' anali. - ani nakka vyaapaarastulaku salaha ichindi. vaallu alaage annaru. vyaapaarastulu tananu chusi 'memanta mutaayi chakravarti sevakulam' anadam mutaayiki aascharyam kaliginchindi.
taravaata nakka munduku parugetti pasuvula kaaparulanu kalusukundi. doosuku vastunna dongala gumpu gurinchi cheppindi. vaallu bhayamto gajagaja vanikipoyaaru. tamanu kapadamani nakkanu vedukunnaru. ''meeru batiki undalante okate upaayamundi. aa dongala gumpu mee daggaraku ragane 'mementa mutaayi chakravarti gurraalanu, pasuvulanu kastunnam' ani aravandi. mee praanaalaku dhoka undadu.'' andi. mutaayi brundam daggaraku ragane vaallantaa nakka cheppinattugaane arichaaru. ilaa mutaayi brundam munduku saagutunnanta sepu raitulu, vyaapaarastulu, bicchagaallu mutaayi chakravartiki jayajaya dhwaanaalu palikaaru.
paapam! rojanta parigettina nakka aayaasamtho ropputondi. alaa ropputunna nakkaku mutaayi intiki sameepamlone oka parvatamlo malachabadina raja bhavanam kapipinchindi. aa raja bhavanam oka dayyaanidi. aa kapala bhatulaku tokaravesi nakka, aa dayyam padukune gadiloki doorindi. dayyam unna parupu meedaku okka gentulo dooki dayyaanni neelapaiki laagi vesindi.
''dayyapu raja! nee praanaala meedaku munchuku vachindi. nee bhavanam bayata vandala mandi dongalu unnaaru. vaallantaa godalu pagalagottukoni lopaliki vastunnaaru. ninnu champi teeru taamani vaallu sapatham pattaaru. nuvvu batiki bayatapadalante nee poyyi venuka gootilo dakko'' andi nakka.
dayyam elago poga gootilo irukkuni koochundi. ventane nakka poyyi ninda kattelu petti pedda manta vesindi. aa mantalu dayyaanni kaalchi veyasagayi. tananu kapadamani dayyam bobbalu pettindi. nakka aa pedabobbalu pattinchukokunda mantanu inka ekkuva chesindi. chivariki aa dayyam mantallo kalipoi boodida ayindi. nakka, boodida ayina dayyaanni kitikeeloonchi avataliki visiri vesindi.
taravaata nakka, bayatiki vachi dayyam chachipoyindani, koddi sepatlone kotta chakravarti vastunnaadani kapala vaallatho cheppindi. rajabhavanam sevakulandaru, rendu vaipula baarulu teerchi nilabadi mutaayi chakravartiki swaagatam cheppaaru. mutaayi, dayyapu raajyaaniki kotta chakravarti ayinadu. nakkanu tana mukhyamantrigaa chesukunnadu. mutaayi chakravarti prajalanu kannabiddala vale paalistuu andaricheta manchi anipinchu kunnadu. mutaayi chakravarti nakkanu adagakunda e nirnayam teesukunevaadu kaadu.
padi samvatsaraala taravaata nakka chachi poyindi. mutaayi chakravarti, tana aapta mitrudi ghnaapakaalu eppatiki nilichipovalane uddesamto nakka ventrukalatho oka topi tayaaru cheyinchaadu. aa topi prajalandarikee nachindi. anduke ippatikee akkadi prajalu, nakka chanipogane daani bochuto topi tayaaru chestaaru.